text: Stjålet badeværelse fundet
  20 juni 2011 kl. 08.59
  Det badeværelse der torsdag blev stjålet fra en butik i Fredericia er nu fundet.
  I løbet af to timer stjal tyve torsdag morgen et komplet badeværelse med toilet, badekar og 14 kvm fliser hos Harry's Flisemarked i Fredericia. 
  Det er nu fundet og er i politiets varetægt.
  Politiet har anholdt en 35-årig mand i sagen. De fandt frem til ham via overvågningsbilleder.
  Badeværelset har en værdi på 43.000 kr.
  Nu vil butikschefen sikre sin butik bedre med alarmer.
  